Oficiālais Vēstnesis L 323 , 18/11/1986 Lpp. 0001 - 0002

Speciālizdevums somu valodā: Nodaļa 3 Sējums 22 Lpp. 0044

Speciālizdevums zviedru valodā: Nodaļa 3 Sējums 22 Lpp. 0044



Padomes Regula (EEK) Nr. 3494/86 (1986. gada 13. novembris), ar ko groza Regulu (EEK) Nr. 2772/75 par olu tirdzniecības standartiem un Regulu (EEK) Nr. 2782/75 par inkubējamo olu un mājputnu cāļu ražošanu un tirdzniecību EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2771/75 par olu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1475/86 [2], un jo īpaši tās 2. panta 2. punktu, ņemot vērā Padomes 1975. gada 29. oktobra Regulu (EEK) Nr. 2777/75 par putnu gaļas tirgus kopīgo organizāciju [3], kurā jaunākie grozījumi izdarīti ar Regulu (EEK) Nr. 1475/86, un jo īpaši tās 2. panta 2. punktu, ņemot vērā Komisijas priekšlikumu, tā kā Padomes Regula (EEK) Nr. 2772/75 [4], kurā jaunākie grozījumi izdarīti ar Regulu (EEK) Nr. 3791/85 [5], paredz dažus tirdzniecības standartus olām; tā kā kopš minēto standartu ieviešanas iegūtā pieredze rāda, ka standartu darbības joma ir jādefinē skaidrāk; tā kā, ņemot vērā inkubācijas stacijās novērotās prakses jaunākās tendences, un, lai veicinātu olu produktu ražošanu un laišanu tirgū, jo īpaši būtu jāparedz inkubētu olu izslēgšana no minēto standartu darbības jomas; tā kā Padomes Regula (EEK) Nr. 2782/75 [6], kurā jaunākie grozījumi izdarīti ar Regulu (EEK) Nr. 3791/85, paredz inkubējamo olu un mājputnu cāļu ražošanas un tirgū laišanas noteikumus; tā kā, lai no inkubatoriem izņemtās olas varētu nošķirt no olām, uz kurām attiecas Regula (EEK) Nr. 2772/75, būtu jāgroza noteikumi par inkubējamo olu identificēšanu; tā kā regulāri būtu jāapkopo dati par olām, kas izņemtas no inkubatoriem un par šo olu izlietojumu, IR PIEŅĒMUSI ŠO REGULU. 1. pants Ar šo Regulu (EEK) Nr. 2772/75 groza šādi. 1. Regulas 1. panta 1. un 2. punktu aizstāj ar šādiem: "1. "Olas"; ir vistu olas čaumalās, kas piemērotas tiešam patēriņam vai izmantošanai pārtikas rūpniecībā, izņemot inkubētas olas. 2. "Olas rūpnieciskai pārstrādei"; ir vistu olas čaumalās, kas nav minētas 1. punktā, ieskaitot inkubētas olas."; 2. Svītro 6. panta 2. punktu. 3. Regulas 9. pantu aizstāj ar šādu: "9. pants C šķiras olas ir olas, kas neatbilst prasībām, ko piemēro A vai B šķiras olām. Tās var nodot tikai olu pārstrādes rūpnīcām vai rūpniecībai." 2. pants Ar šo Regulu (EEK) Nr. 2782/75 groza šādi. 1. Regulas 5. pantā - 1. punktu aizstāj ar šādu: "1. Inkubējamas olas, ko izmanto cāļu ražošanai, marķē atsevišķi.", - 2. punktu svītro un 3. un 4. punkts attiecīgi kļūst par 2. un 3. punktu. 2. Regulas 7. pantu aizstāj ar šādu: "7. pants Katra inkubācijas stacija ved vienu vai vairākus reģistrus, kurā ieraksta šādus datus attiecībā uz cāļu šķirni, kategoriju (selekcijai, reprodukcijai vai patēriņam) un veidu (gaļai, olu ieguvei vai abējādai izmantošanai): a) datumu, kad olas ievietotas inkubatorā, inkubēto olu skaitu un uzņēmuma, kurā ražotas inkubējamās olas, identifikācijas numuru; b) izšķilšanās datumu un faktiskai izmantošanai paredzēto izšķīlušos cāļu skaitu; c) no inkubatora izņemto inkubēto olu skaitu un pircēja identitāti."; 3. Regulas 8. pantu aizstāj ar šādu: "8. pants No inkubatora izņemtās inkubētās olas neizmanto lietošanai uzturā. Tās var izmantot rūpnieciskai pārstrādei Regulas (EEK) Nr. 2772/75 1. panta 2. punkta nozīmē."; 4. Regulas 9. panta 1. punktu aizstāj ar šādu: "1. Katra inkubācijas stacija dalībvalsts kompetentajai iestādei ik mēnesi paziņo pa šķirnēm, kategorijām un veidiem inkubatorā ievietoto olu skaitu un faktiskai izmantošanai paredzēto izšķīlušos cāļu skaitu." 3. pants Šī regula stājas spēkā 1987. gada 1. janvārī, izņemot 2. pantu, kas stājas spēkā 1987. gada 1. jūlijā. Šī regula uzliek saistības kopumā un ir tieši piemērojama visās dalībvalstīs. Briselē, 1986. gada 13. novembrī Padomes vārdā — priekšsēdētājs R. Luce [1] OV L 282, 1.11.1975., 49. lpp. [2] OV L 133, 21.5.1986., 39. lpp. [3] OV L 282, 1.11.1975., 77. lpp. [4] OV L 282, 1.11.1975., 56. lpp. [5] OV L 367, 31.12.1985., 6. lpp. [6] OV L 282, 1.11.1975., 100. lpp. --------------------------------------------------